บุญศรี รัตนัง - วิกิพีเดีย

# บุญศรี รัตนัง

### จากวิกิพีเดีย สารานุกรมเสรี

บุญศรี รัตนัง เกิดเมื่อวันที่ 5 มีนาคม พ.ศ. 2496 เป็นคนบ้านป่าเหมือด ตำบลป่าไผ่ อำเภอสันทราย จังหวัดเชียงใหม่ เป็นบุตรพ่อน้อยดวงคำ และนางจันทร์เที่ยง รัตนัง มีพี่น้อง 4 คน ได้สมรสกับนาง จันทร์เป็ง สุยะเอย มีบุตร 2 คน

นาย บุญศรี รัตนัง มีนิสัยการดีด สี ตีเป่า มาตั้งแต่เล็ก ได้ฝึกการเล่นดนตรีพื้นเมืองประเภทซึง – สะล้อ ขลุย จากลุงของตน ชื่อนายสิงห์คำ รัตนัง ตั้งแต่เยาว์วัย

นายบุญศรี รัตนัง สำเร็จการศึกษาระดับชั้นประถมศึกษาปีที่ 4 จากโรงเรียนบ้านป่าเหมือด เมื่อปี พ.ศ. 2506 เริ่มเรียนเป่าปี่กับพ่อสม บุญเรือง ช่างเป่าปี่ มีชื่อในขณะนั้น พ.ศ. 2515 หันมาเรียนขับซอกับพ่อหนานตา ตันเงิน ที่บ้านป่าแงะ ตำบลดอนแก้ว อำเภอแม่ริม จังหวัดเชียงใหม่

ประวัติการทำงาน

พ.ศ. 2506- 2511 ช่วยบิดาทำไร่ทำนา

พ.ศ. 2513 รับจ้างเป่าปี่ในงานซอต่าง ๆ

พ.ศ. 2514 เล่นตลกประจำคณะละครซอลูกเอื้องเมืองเหนือ

พ.ศ. 2516 เป็นผู้ทำงานทั่วไปประจำวงดนตรี คณะอำนวยโชว์ ของคุณ อำนวย กลำพัด

พ.ศ. 2519 ตั้งวงดนตรีพื้นเมืองประยุกต์ชื่อวง “ ลูกทุ่ง ลานทอง ”

พ.ศ. 2522 แสดงบทตลกอยู่กับ นายประสิทธิ ศรีสมเพชร ในตลกคณะ “ จอกจมูกแดง ”

พ.ศ. 2523 เข้าสู่วงการซอโดยได้รับการสนับสนุนจากนาย ประสิทธิ ศรีสมเพชร ในตลกคณะ “ จอกจมูกแดง ”

พ.ศ. 2524 ได้เริ่มฝึกแต่งเพลง ใส่ทำนองเพลงแนนพื้นบ้านภาคเหนือ

พ.ศ. 2525 อัดเพลงลูกทุ่งคำเมืองชุด “ ลุงอดผ่อบ่ได้ “ และบ่าวเคิ้น ”

ได้รับการสนับสนุนจากแฟนเพลงทั่วภาคเหนือเป็นนักร้องประจำอยู่วงดนตรีคณะศรีสมเพชรวงใหญ่

พ.ศ. 2526 - 28 ตั้งกิจการวงดนตรีตนเอง แต่ประสบปัญหาขาดทุนจึงต้องหยุดการแสดง

พ.ศ. 2530 - ปัจจุบัน หันเข้าสู่วงการซออีกครั้งหนึ่งทำผลงานซอออกมาอีก

- เป็นกรรมการสุขาภิบาลสันทรายหลวง ประกอบอาชีพด้านการทำไร่ทำสวนสลับการเล่นซอ

## [แก้] รางวัลเกียรติประวัติ

- ชนะการแข่งขันการประกวดวงดนตรีพื้นเมืองประยุกต์ ในนามวง “ ลูกทุ่งลานทอง ” ได้รับรางวัลรองชนะเลิศอันดับ 1 ที่รายการลูกทุ่งลานนา สถานีโทรทัศน์ ช่อง 8 ลำปาง เมื่อปี พ.ศ. 2526

- ได้รับโล่ประเภทสื่อชาวบ้าน จากพลเอกประจวบ สุนทรางกูร อดีตรองนายกรัฐมนตรี โดยคณะกรรมการส่งเสริมและประสานงานเยาวชนแห่งชาติประจำปี พ.ศ. 2525 เมื่อวันที่ 21 กันยายน พ.ศ. 2526

- ได้รับการประกาศให้เป็นบุคลากรดีเด่นทางด้านวัฒนธรรม จากศูนย์ศิลปวัฒนธรรม วิทยาลัยครูเชียงใหม่ และศูนย์วัฒนธรรม จังหวัดเชียงใหม่ ประจำปี พ.ศ. 2533

ดึงข้อมูลจาก "http://th.wikipedia.org../../../%E0%B8%9A/%E0%B8%B8/%E0%B8%8D/%E0%B8%9A%E0%B8%B8%E0%B8%8D%E0%B8%A8%E0%B8%A3%E0%B8%B5_%E0%B8%A3%E0%B8%B1%E0%B8%95%E0%B8%99%E0%B8%B1%E0%B8%87.html".

หมวดหมู่: ชาวล้านนา | นักดนตรีพื้นเมืองภาคเหนือ | ชาวเชียงใหม่

##### Views

- บทความ
- อภิปราย
- รุ่นปัจจุบัน

##### ค้นหา